
Ogres novada pašvaldības domes
27.08.2026. sēdes lēmumam
(protokols Nr.12; 43.)

LĪGUMS Nr. ____
PAR DETĀLPLĀNOJUMA ZEMES VIENĪBAI LĪVCIEMA IELĀ 54 IKŠĶILĒ, OGRES NOV., IZSTRĀDI UN FINANSĒŠANU

Dokumenta datums ir tā elektroniskās parakstīšanas datums
Dokumenta numurs skatāms teksta failā

Ogres novada pašvaldība, reģistrācijas Nr. 90000024455 (turpmāk – Pašvaldība), kuru saskaņā ar Pašvaldības 2024. gada 27. jūnija saistošajiem noteikumiem Nr. 25/2024 “Ogres novada pašvaldības nolikums” pārstāv tās izpilddirektors Pēteris Špakovskis, no vienas puses, 
U. J., personas kods [personas kods], kuru uz ģenerālpilnvaras pamata pārstāv I. J., personas kods [personas kods], V. L., personas kods [personas kods] un L. M., personas kods [personas kods] (turpmāk – Ierosinātāji), no otras puses, un
SIA “Reģionālie projekti”, reģistrācijas Nr. 40003404474 (turpmāk – Izstrādātājs), kuru uz statūtu pamata pārstāv tās valdes priekšsēdētājs Līna Dmitrijeva no trešās puses
turpmāk līguma tekstā puses kopā vai katra atsevišķi sauktas arī – “Puses” vai “Puse”, pamatojoties uz:
a) 2014. gada 14. oktobra Ministru kabineta noteikumiem Nr. 628 “Noteikumi par pašvaldību teritorijas attīstības plānošanas dokumentiem”;
b) Pašvaldības domes 2023. gada 20. jūlija lēmumu “Par detālplānojuma izstrādes uzsākšanu zemes vienībai Līvciema ielā 54, Ikšķilē, Ogres nov.”;
c) Pašvaldības domes 2025. gada 29. maija lēmumu “Par grozījumiem Ogres novada pašvaldības domes 2023. gada 20. jūlija lēmumā “Par detālplānojuma izstrādes uzsākšanu zemes vienībai Līvciema ielā 54, Ikšķilē, Ogres nov.” un darba uzdevuma derīguma termiņa pagarināšanu”;
d) Pašvaldības domes 2026. gada 27. augusta lēmumu “Par grozījumiem Ogres novada pašvaldības domes 2023. gada 20. jūlija lēmumā “Par detālplānojuma izstrādes uzsākšanu zemes vienībai Līvciema ielā 54, Ikšķilē, Ogres nov.” un darba uzdevuma derīguma termiņa pagarināšanu”,
noslēdz šādu līgumu (turpmāk – Līgums):

1. LĪGUMA PRIEKŠMETS
Pašvaldība atļauj un Ierosinātāji apņemas izstrādāt detālplānojumu zemes vienībai Līvciema ielā 54, Ikšķilē, Ogres nov., ar kadastra apzīmējumu 7494 011 0408, un zemes vienībām ar kadastra apzīmējumiem 7494 011 0208, 7494 011 0211, 7494 011 0209, 7494 011 0210, (turpmāk – Detālplānojums) saskaņā ar Pašvaldības domes 2023. gada 20. jūlija lēmumu “Par detālplānojuma izstrādes uzsākšanu zemes vienībai Līvciema ielā 54, Ikšķilē, Ogres nov.” (protokols Nr.12/10.) un tā grozījumiem, kā arī Līguma noteikumiem.

2. DETĀLPLĀNOJUMA IZSTRĀDES FINANSĒŠANAS APMĒRS
Līguma 1. punktā paredzētā Detālplānojuma izstrādi pilnā apmērā finansē Ierosinātāji.

3. PUŠU TIESĪBAS UN PIENĀKUMI
3.1. Pašvaldība apņemas nodrošināt Detālplānojuma izstrādes vadību:
3.1.1. ievietot paziņojumu par Detālplānojuma izstrādes uzsākšanu Teritorijas attīstības plānošanas informācijas sistēmā (turpmāk – TAPIS), Pašvaldības tīmekļa vietnē, nodrošināt informāciju citos sabiedrībai pieejamos veidos;
3.1.2. pieņemt lēmumus Detālplānojuma izstrādes gaitā normatīvajos aktos noteiktajā kārtībā un publicēt tos TAPIS, Pašvaldības tīmekļa vietnē un nodrošināt informāciju citos sabiedrībai pieejamos veidos;
3.1.3. nodrošināt telpas Detālplānojuma publiskās apspriešanas procesā Detālplānojuma materiālu pieejamības nodrošināšanai;
3.1.4. nosūtīt Detālplānojuma teritorijai pieguļošo nekustamo īpašumu īpašniekiem (tiesiskajiem valdītājiem) paziņojumus par Detālplānojuma publisko apspriešanu;
3.1.5. piedalīties Detālplānojuma redakcijas publiskās apspriešanas sanāksmē(-ēs);
3.1.6. publicēt apstiprināto Detālplānojumu TAPIS;
3.1.7. publicēt paziņojumu par Detālplānojuma apstiprināšanu TAPIS, oficiālajā izdevumā „Latvijas Vēstnesis”, Pašvaldības oficiālo tīmekļvietnē un izziņot citos sabiedrībai pieejamos veidos;
3.2. Ierosinātāji apņemas organizēt un nodrošināt Detālplānojuma izstrādi TAPIS atbilstoši normatīvo aktu, darba uzdevuma prasībām un Līguma pielikumā pievienotajam laika grafikam:
3.2.1. nodrošināt un finansēt Detālplānojuma izstrādei nepieciešamo materiālu (topogrāfisko plānu, nepieciešamo pētījumu, apsekošanu, u.c. materiālus) sagatavošanu;
3.2.2. veikt samaksu Pašvaldībai par līguma 3.1.4. punktā paredzēto paziņojumu nosūtīšanu saskaņā ar Pašvaldības izsniegto rēķinu;  
3.2.3. rakstveidā nekavējoties informēt Pašvaldību par visiem apstākļiem, kas atklājušies Detālplānojuma izstrādes procesā un var neparedzēti ietekmēt Līguma izpildi. 
3.3. Detālplānojuma izstrādātājs apņemas 
3.3.1. iesniegt Detālplānojuma redakciju izskatīšanai Pašvaldībai un nepieciešamības gadījumā veikt labojumus tajā;
3.3.2. sagatavot publiskās apspriešanas materiālus un nodrošināt to pieejamību, piedalīties publiskās apspriešanas sanāksmē (-ēs);
3.3.3. iesniegt darba uzdevumā minētajām institūcijām izskatīšanai Detālplānojuma redakciju un saņemt atzinumus;
3.3.4. pēc publiskās apspriešanas sagatavot un iesniegt Pašvaldībai pārskatu par Detālplānojuma izstrādi;
3.3.5. sagatavot un iesniegt apstiprinātā Detālplānojuma materiālus papīra formātā 1. eksemplārā;
3.3.6. apliecina, ka Detālplānojumu izstrādās personas, kuru profesionālā kvalifikācija un pieredze atbilst Ministru kabineta 2014. gada 14. oktobra noteikumu Nr. 628 “Noteikumi par teritorijas attīstības plānošanas dokumentiem” 137. un 139. punktā noteiktajām prasībām.

4. STRĪDU IZSKATĪŠANA
Puses vienojas, ka jebkurš strīds, nesaskaņas vai prasības, kas izriet no Līguma, kas skar to vai tā pārkāpšanu, izbeigšanu vai spēkā neesamību, vispirms tiks risināts sarunu ceļā, bet, nepanākot vienošanos – izšķirts tiesā.

5. LĪGUMA DARBĪBA
5.1. Līgums stājas spēkā ar parakstīšanas brīdi un ir spēkā līdz tajā paredzēto Pušu saistību izpildei.
5.2. Izmaiņas Līgumā un papildinājumi stājas spēkā tikai tad, ja par to ir panākta rakstiska vienošanās.
5.3. Līgums zaudē spēku, ja spēku zaudē Pašvaldības domes 2023. gada 20. jūlija lēmums “Par detālplānojuma izstrādes uzsākšanu zemes vienībai Līvciema ielā 54, Ogrē, Ogres nov.”. 
5.4. Ierosinātāji visi kopā ir tiesīgi vienpusēji lauzt Līgumu, par to rakstveidā paziņojot Pašvaldībai 15 (piecpadsmit) dienas iepriekš. 
5.5. Līgums sagatavots uz 3 (trim) lapām latviešu valodā un parakstīts ar drošu elektronisko parakstu.
5.6. Līgumam ir 1 (viens) pielikums “Detālplānojuma izstrādes laika grafiks” uz 1 (vienas) lapas kas ir neatņemama līguma sastāvdaļa.

6. PUŠU REKVIZĪTI


	Pašvaldība:
Ogres novada pašvaldība
Reģ. Nr. 90000024455 
Brīvības iela 33, Ogre, LV - 5001 
Tālr. 65071160, fakss: 65071161 
e-pasts: ogredome@ogresnovads.lv 
Valsts Kase TRELLV22
Konts: LV25TREL9800890740210

_____________________________
Pēteris  Špakovskis

	Ierosinātājs:
I. J.
Pers. kods   [personas kods]
Tālr.   [tālruņa numurs]
e-pasts:  [e-pasta adrese] 

_____________________________
I. J.



	


Detālplānojuma izstrādātājs:
SIA “Reģionālie projekti”, 
reģistrācijas Nr. 40003404474
Rūpniecības iela 32b-2, Rīga, 
LV-1045, Latvija
26522307
e-pasts: birojs@rp.lv 

____________________________
Līga Dmitrijeva

	Ierosinātājs:
V. L.
Pers. kods   [personas kods]
Tālr.   [tālruņa numurs]
e-pasts:  [e-pasta adrese]

_____________________________
[bookmark: _GoBack]V. L.


	
	Ierosinātājs:
L. M.
Pers. kods   [personas kods]
Tālr.   [tālruņa numurs]
e-pasts:  [e-pasta adrese]

_____________________________
L. M.






ŠIS DOKUMENTS IR PARAKSTĪTS AR DROŠU ELEKTRONISKO PARAKSTU 
UN SATUR LAIKA ZĪMOGU

PIELIKUMS
Līgumam Nr. ___ par detālplānojuma 
zemes vienībai Līvciema ielā 54 Ikšķilē, Ogres nov., 
izstrādi un finansēšanu


Detālplānojuma izstrādes laika grafiks

	N.p.k.
	Aktivitāte
	Termiņš

	1. 
	Detālplānojuma redakcijas izstrāde
	30.10.2027.

	2. 
	Publiskā apspriešana
	26.02.2028.

	3.
	Detālplānojuma redakcijas un publiskās apspriešanas materiālu izvērtēšana, lēmuma pieņemšana par detālplānojuma apstiprināšanu vai noraidīšanu
	30.04.2028.

